Finnstadpollen

Finnstadpollen er en pollarm av Vestfjorden på sørsiden av Vestvågøya i Lofoten.

Pollen har innløp via Gåsøyflaget mellom et nes sør for Steine i øst og Kylpenes i vest. Den strekker seg 2,5 kilometer i nordlig retning til Straumen ved Finnstadneset. Medregnet Straumen og den indre delen, som kalles Storfjorden, er lengden 4,5 kilometer inn til fjordbunnen.

Storfjord og Steine er de største bebyggelsene på østsiden, langs fylkesvei 840, mens Skogset, Finnstad og Kylpenes er bebyggelser på vestsiden, langs fylkesvei 837.

Referanser 

Fjorder i Vestvågøy